《由定光岩历西竺寺登阁》
明代·皇甫汸

江上茱萸节，山中祗树林。攀岩披雾密，登阁倚云深。

归驾因风御，当杯待月临。自伤摇落候，空有佩兰心。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。